open-index/open-wikipedia-markdown huggingface dataset:
फ्लेवर्स (फ़िल्म)

***फ्लेवर्स*** सन् 2003 में बनी एक रुमानी हास्य फिल्म है, जिसका निर्देशन राज निदिमोरु और कृष्णा डी.के. ने किया है। यह फिल्म अमेरिका में रहने वाले भारतीय प्रवासियों की जिंदगी पर आधारित है।

## पटकथा
फ्लेवर्स 13 मुख्य किरदारों की कहानियां चार समानांतर कथानकों में प्रस्तुत करती है।

**रैड और जेननी की शादी:**
* एनआरआई रैड (अनुपम मित्तल) की अमेरिकी मंगेतर जेननी (जिकी श्नी) से शादी होती है, जिसके कारण रैड के हिंदी बोलने वाले माता-पिता (अंजन श्रीवास्तव और भारती आचरेकर) अमेरिका आते हैं। वे जल्दी ही अमेरिकी तरीकों को अपनाते हैं और अपनी नई जिंदगी में ढल जाते हैं।

**लंबी दूरी का रिश्ता:**
* कार्तिक (रीफ करीम) अपनी दोस्त रचना (पूजा कुमार) के साथ लंबी दूरी का रिश्ता बनाए रखने की कोशिश करता है। लेकिन रचना की चाची (संगीता शर्मा) उसकी शादी एक शिक्षित युवक रामना (मनन कठोहरा) से करवाने की कोशिश करती हैं।

**उबाऊ गृहिणी:**
* संगिता (सीरीशा कत्रगड्डा) का कामकाजी पति निखिल (गौरांग व्यास) उसे नजरअंदाज करता है। संगिता अपनी तेलुगु बोलने वाली मां से बात करती है और घरेलू कामों में समय बिताती है। उसे नहीं पता कि उसका पति नौकरी से निकाला जा चुका है और शर्मिंदगी के कारण उसने यह बात छुपाई है।

**कमरे के साथी:**
* कैंडी (रिश्मा मलिक) अपने रूममेट्स विवेक (गौरव रावल), अशोक (पुनीत जसूजा) और जस (गौरव रावल) के साथ रहती है। विवेक अपने नौकरी खोने के बाद उदास है और जानता है कि उसकी प्रेमिका गीता ने भारत में किसी और से शादी कर ली है।

ये सभी किरदार रैड और जेननी की शादी में कैसे मिलते हैं, यही इस कहानी का बाकी हिस्सा बनाता है।

## मुख्य कलाकार
* अनुपम मित्तल - रैड
* जिकी श्नी - जेननी
* रीफ करीम - कार्तिक
* पूजा कुमार - रचना
* सीरीशा कत्रगड्डा - संगिता
* गौरांग व्यास - निखिल
* अंजन श्रीवास्तव - श्री गोपालकृष्ण
* भारती आचरेकर - श्रीमती गोपालकृष्ण
* रिश्मा मलिक - कैंडी
* मोहित शाह - विवेक
* पुनीत जसूजा - अशोक
* गौरव रावल - जस
* मनन कठोहरा - रामना दसरकोठापल्ली
## रिलीज और स्वीकृति
फ्लेवर्स को कई अंतरराष्ट्रीय फिल्म महोत्सवों में आधिकारिक चयनित किया गया था, जैसे काहिरा अंतर्राष्ट्रीय फिल्म महोत्सव, हैम्प्टन्स अंतर्राष्ट्रीय फिल्म महोत्सव, मिलान फिल्म महोत्सव, हवाई अंतर्राष्ट्रीय फिल्म महोत्सव, बैंकॉक अंतर्राष्ट्रीय फिल्म महोत्सव, सैन फ्रांसिस्को अंतर्राष्ट्रीय फिल्म महोत्सव, एशियाई अमेरिकी अंतर्राष्ट्रीय फिल्म महोत्सव और मुंबई फिल्म महोत्सव।

## समीक्षाएं
फ्लेवर्स को समीक्षकों से ज्यादातर सकारात्मक समीक्षा मिली। रेडिफ के विवेक कुमार ने कहा, "फिल्म निर्माण दर्शकों को मोहित करने के बारे में है; यह फिल्म निर्माण का व्यवसाय है और फ्लेवर्स इस व्यवसाय में सफल होता है।" स्क्रीन ने इसे "नवीन और मनोरंजक" कहा, जबकि न्यूयॉर्क टाइम्स के डेव केहर ने इसे "उज्ज्वल, अच्छे स्वभाव वाला और आनंदपूर्वक छोटा" कहा। 

## बॉक्स ऑफिस
भारत में, फ्लेवर्स ने प्रति प्रिंट औसतन ₹1,25,000 (US$1,500) कमाए और अपने शुरुआती सप्ताह में मेट्रो थिएटरों में दूसरा सबसे ज्यादा कमाई करने वाला फिल्म बना। अमेरिका में, फिल्म ने 14 स्क्रीन पर लगभग $150,000 की कमाई की।

## पुरस्कार
फ्लेवर्स पर उनके काम के लिए, निदिमोरु और कृष्णा डी.के. को न्यूयॉर्क में एशियाई अमेरिकी अंतर्राष्ट्रीय फिल्म महोत्सव में सर्वश्रेष्ठ उभरते निर्देशक के लिए नामांकन मिला। फिल्म ने 2003 फोर्ट लॉडरडेल अंतर्राष्ट्रीय फिल्म महोत्सव में राष्ट्रपति पुरस्कार जीता। पूजा कुमार को उनकी भूमिका के लिए स्क्रीन एक्टर्स गिल्ड इमर्जिंग एक्टर अवार्ड मिला।

## सन्दर्भ

## बाहरी कड़ियाँ
*
*
सुरसाटोला

**सुरसाटोला** (Sursatola) भारत के मध्य प्रदेश राज्य के डिंडौरी ज़िले में स्थित एक गाँव है। राष्ट्रीय राजमार्ग ४५ यहाँ से गुज़रता है।

## सन्दर्भ:
Inde du Nord: Madhya Pradesh et Chhattisgarh National Highway 45.
टर्मिनल 1 आई.जी.आई एयरपोर्ट मेट्रो स्टेशन

टर्मिनल 1 आईजीआई एयरपोर्ट मेट्रो स्टेशन दिल्ली मेट्रो की मैजेंटा लाइन पर स्थित है। यह दिल्ली मेट्रो के तीसरे चरण का हिस्सा था। इसे 29 मई 2018 को जनता के लिए खोला गया था।

## स्टेशन नक्शा

## प्रवेश/निकास

## वाहन जुड़ाव
इंदिरा गांधी अंतर्राष्ट्रीय हवाई अड्डे के टर्मिनल 1-डी से जुड़ता है।

## इन्हें भी देखें
* दिल्ली मेट्रो

## सन्दर्भ

## बाहरी कड़ियाँ

* Delhi Metro Rail Corporation Ltd. (Official site)
* Delhi Metro Annual Reports
* 
*

श्रेणी:गोल्डन लाइन (दिल्ली मेट्रो) स्टेशन
श्रेणी:मजेंटा लाइन (दिल्ली मेट्रो) स्टेशन
श्रेणी:दिल्ली मेट्रो
सरकारू वारि पाटा

अंगूठाकार|फ़िल्म का पोस्टर।
**सरकारू वारि पाटा** () सन् 2022 की तेलुगु भाषा की एक्शन ड्रामा फ़िल्म है। इसे परशुराम ने लिखा है और निर्देशित किया है। इसमें महेश बाबू, कीर्ति सुरेश और समुथिरकानी मुख्य भूमिकाओं में हैं। यह फ़िल्म माही नामक एक फाइनेंसर और सांसद राजेंद्रनाथ के बीच संघर्ष को दर्शाती है। 

शुरुआत में इसे जनवरी 2022 में जारी किया जाना था लेकिन कोरोना महामारी के चलते इसे टाल दिया गया। अंततः इसे 12 मई 2022 को सिनेमाघरों में जारी किया गया और आलोचकों से इसे ज़्यादातर मिश्रित समीक्षाएँ मिलीं। फ़िल्म ने दुनिया भर में लगभग ₹200 करोड़ की कमाई की। इस हिसाब से यह वर्ष की तीसरी सबसे ज़्यादा कमाई करने वाली तेलुगु फ़िल्म बन गई।

## कहानी
महेश "माही" (महेश बाबू) एक फाइनेंस एजेंट है। उसकी मियामी, फ्लोरिडा में माही फाइनेंस कॉरपोरेशन नाम से अपनी खुद की लोन एजेंसी है। जब उसके कर्जदार अपना कर्ज चुकाने में विफल हो जाते हैं, तो वह उनके जीवन को नरक बना देता है। इस बीच, माही की मुलाकात कलावती (कीर्ति सुरेश) से होती है। वो माही से 10 हजार अमेरिकी डॉलर और बाद में स्नातक की पढ़ाई के लिए 25 हजार अमेरिकी डॉलर उधार मांगती है। माही उसे ये रकम कर्ज़ के रूप में उधार देता है और जल्द ही कलावती से प्यार करने लगता है। हालांकि, माही को पता चलता है कि कलावती जुए की आदी है और उसने माही को कर्ज मांगने के लिए बहकाया था। जब वो कर्ज चुकाने के लिए उससे कहता है, तो वह अपने पिता राजेंद्रनाथ (समुथिरकानी) की धमकी देती है। वो विशाखापत्तनम में रहने वाले एक शक्तिशाली राज्यसभा सदस्य और उद्योगपति हैं। वो एक औद्योगिक कंपनी राजेंद्रनाथ एसोसिएट्स भी चलाते हैं।

माही पैसे वापस पाने के लिए विजाग जाता है। ऐसे राजेंद्रनाथ का गुस्सा भड़क उठता है। राजेंद्रनाथ उसे चेतावनी देता है कि वह ऋण का भुगतान नहीं करेगा। लेकिन माही पर असफल हत्या के प्रयास के बाद, राजेंद्रनाथ माही को अपने कार्यालय में बुलाता है और बताता है कि वह राशि चुका देगा। लेकिन इस शर्त के साथ कि माही को यह कहना होगा कि वह अमीर परिवारों को निशाना बनाने वाला एक घोटालेबाज है। माही सहमत हो जाता है। लेकिन इसके बजाय, वह मीडिया में कहता है कि राजेंद्रनाथ पर उसका ₹10,000 करोड़  बकाया है। इससे हर कोई हैरान रह जाता है। राजेंद्रनाथ फिर माही को बुलाता है और पूछता है उसने ऐसा क्यों किया। माही फिर बताता है कि उसे स्टेट बैंक की एक वरिष्ठ अधिकारी राजकुमारी से पता चला था कि राजेंद्रनाथ ने स्टेट बैंक को ₹10,000 करोड़ का चूना लगाया है।

## सन्दर्भ

श्रेणी:2022 की फ़िल्में
श्रेणी:तेलुगू फ़िल्में
श्रेणी:भारतीय एक्शन ड्रामा फ़िल्में
पदयप्पा

अंगूठाकार|फ़िल्म का पोस्टर।
**पदयप्पा** 1999 की तमिल भाषा की मसाला फिल्म है। यह के.एस. रविकुमार द्वारा लिखित और निर्देशित है। इसमें रजनीकांत मुख्य भूमिका में हैं। रम्या कृष्णन और सौन्दर्या अन्य प्रमुख भूमिकाओं में हैं।  जबकि लक्ष्मी, राधा रवि, नास्सर, अब्बास और प्रीता सहायक भूमिकाएँ में हैं। संगीत ए. आर. रहमान द्वारा दिया गया है। 

फिल्म को 10 अप्रैल 1999 को तमिल नववर्ष की पूर्व संध्या पर जारी किया गया था। यह उस समय तमिल सिनेमा की सबसे ज़्यादा कमाई करने वाली फ़िल्म बनी थी। रम्या कृष्णन के अभिनय की प्रशंसा की गई, जिसके लिए उन्हें सर्वश्रेष्ठ अभिनेत्री श्रेणी में दक्षिण फ़िल्मफ़ेयर पुरस्कार मिला। फ़िल्म ने पाँच तमिलनाडु राज्य फ़िल्म पुरस्कार भी जीते।

## कहानी
पदयप्पा (रजनीकांत) एक मैकेनिकल इंजीनियर है जो अपने मामा राजरत्नम के बेटे सूर्यप्रकाश (नास्सर) से अपनी बहन की सगाई में शामिल होने के लिए अपने गांव लौटता है। उसके पिता, धर्मलिंगम (शिवाजी गणेशन) गांव के सम्मानित मुखिया हैं। पदयप्पा वहाँ अपने मामा की नौकरानी वसुंधरा (सौन्दर्या) से मिलता है और उससे प्यार करने लगता है। सूर्यप्रकाश की बहन नीलांबरी (रम्या कृष्णन) भी पदयप्पा से प्यार करने लगती है। इससे वसुंधरा अपनी भावनाओं को स्वीकार करने से डरती है। फिर धर्मलिंगम का छोटा भाई रामलिंगम परिवार की संपत्ति में हिस्सा मांगता है क्योंकि वह अपने भाई की तरह धन और सम्मान चाहता है। लेकिन पदयप्पा के पिता संपत्ति को विभाजित करने से इनकार कर देते हैं और इसके बजाय पूरी संपत्ति और धन अपने भाई को दे देते हैं। फिर उनका परिवार उसी शाम मद्रास में पदयप्पा के घर जाने के लिए अपना गांव छोड़ देता है। लेकिन पदयप्पा के पिता की मृत्यु उनके जाते ही हो जाती है। कुछ ही दिनों में, गांव वालों की जानकारी के बिना सूर्यप्रकाश रामलिंगम की बेटी मीना से शादी कर लेता है। 

पदयप्पा की मां सावित्री (लक्ष्मी) का भाई राजरत्नम उनका अपमान करता है। लेकिन वह जोड़े को आशीर्वाद देती है और चली जाती है। जब पदयप्पा खेती के लिए अपनी जमीन साफ ​​करने लगता है, तो रामलिंगम के जासूस को छोटी-छोटी चट्टानें मिलती हैं। उसे पता चलता है कि उस जमीन पर एक पहाड़ी ठोस ग्रेनाइट की है। वह परिवार की संपत्ति पदयप्पा को वापस देकर उस ग्रेनाइट पहाड़ी को पाने की कोशिश करता है। लेकिन कई बाधाओं के बाद, पदयप्पा की मां सौदा रद्द कर देती है। रामलिंगम उन्हें हस्ताक्षर करने के लिए मजबूर करने की कोशिश करता है। पदयप्पा उसके आदमियों को पीटता है और अपने परिवार के साथ चला जाता है। वह ग्रेनाइट का व्यवसाय शुरू करता है और अमीर बन जाता है और अपने पिता का मुखिया पद संभाल लेता है। जबकि उसका परिवार एक नई हवेली में बस जाता है और अपना सम्मान वापस पा लेता है। पदयप्पा की बहन पदयप्पा की कंपनी में काम करने वाले एक मुख्य इंजीनियर से शादी कर लेती है।

## सन्दर्भ

श्रेणी:तमिल फ़िल्म
श्रेणी:1999 की फ़िल्में
श्रेणी:ए॰ आर॰ रहमान द्वारा संगीतबद्ध फिल्में
एल

**एल** (L या l) लैटिन वर्णमाला का बारहवाँ अक्षर है।  इसका प्रयोग आधुनिक अंग्रेजी वर्णमाला, अन्य पश्चिमी यूरोपीय भाषाओं और विश्व भर की अन्य भाषाओं की वर्णमालाओं में किया जाता है। अंग्रेजी में इसका नाम एल (उच्चारण  ) जिसको बहुवचन एल्स बोलते हैं।
## इतिहास

लैमेध शब्द की उत्पत्ति संभवतः बैल तोत्र या मवेशी प्रोड के चित्रलेख से हुई है। कुछ लोगों ने सुझाव दिया है कि यह चरवाहे के डंडे का प्रतिनिधित्व करता है।

### मुद्रण प्रकार
अधिकांश सेन्स-सेरिफ़ टाइपफेस में, लोअरकेस अक्षर ell ⟨l⟩, जिसे l लिखा जाता है, को अपरकेस अक्षर "eye" ⟨I⟩ से अलग करना कठिन हो सकता है। कुछ सेरिफ टाइपफेस में, ग्लिफ l को ग्लिफ 1, जो अंक एक है, के साथ भ्रमित किया जा सकता है। इस तरह के भ्रम से बचने के लिए, कुछ नए कंप्यूटर फॉन्ट (जैसे ट्रेबुशेट एमएस) में  एक फिनियल होता है, जो लोअरकेस अक्षर ell के नीचे दाईं ओर एक वक्र होता है।
सत्रहवीं शताब्दी तक इंग्लैंड में इस्तेमाल किए जाने वाले ब्लैकलेटर प्रकार में अक्षर L को अंग्रेजी के अनुवाद के रूप में लिखा जाता है। 

## लेखन प्रणालियों में उपयोग
### अंग्रेजी
अंग्रेजी वर्तनी में, ⟨l⟩ आमतौर पर ध्वनि /l/ को दर्शाता है, जिसके कई ध्वनि मान हो सकते हैं। यह वक्ता के उच्चारण और इस बत पर निर्भर करता है,कि यह स्वर से पहले या बाद में आता है।
प्राप्त उच्चारण में, एल्वियोलर लेटरल एप्रोक्सिमेंट (आईपीए में लोअरकेस [l] द्वारा प्रदर्शित ध्वनि) स्वर से पहले होती है, जैसे लिप या ब्लेंड में, जबकि वेलाराइज्ड एल्वियोलर लेटरल एप्रोक्सिमेंट (आईपीए [ɫ]) बेल और मिल्क में होती है।
### अन्य भाषाओं में
⟨l⟩ आमतौर पर ध्वनि [l] या किसी अन्य पार्श्व व्यंजन का प्रतिनिधित्व करता है।

## सन्दर्भ

श्रेणी:लैटिन आधारित वर्णमाला
मिकेले मोरोने

**मिकेले मोरोने** (; जन्म 3 अक्टूबर 1990) एक इतालवी अभिनेता, मॉडल, गायक और फैशन डिजाइनर हैं जो इतालवी और पोलिश दोनों फिल्मों में दिखाई देते हैं। उन्होंने 2020 के कामुक रोमांटिक ड्रामा *365 डेज़* और इसके सीक्वल, *365 डेज़: दिस डे* और 2022 में *द नेक्स्ट 365 डेज़* में मास्सिमो टोरिसेली की भूमिका निभाने के बाद अंतरराष्ट्रीय स्तर पर पहचान हासिल की।
## आरंभिक जीवन
मोरोने का जन्म 3 अक्टूबर 1990 को रेजियो कैलाब्रिया, इटली में हुआ। वह अपने माता-पिता के चार बच्चों में सबसे छोटे हैं तथा उनकी तीन बहनें हैं। उनके पिता एक निर्माण श्रमिक के रूप में काम करते थे और जब 2003 में उनकी मृत्यु हुई तब मोरोने 12 वर्ष के थे।
11 वर्ष की आयु में मोरोने, हैरी पॉटर फिल्म देखने के बाद अभिनेता बनने का निर्णय लिए। उन्होंने अपने मिडिल स्कूल में एक स्कूल के बाद के कार्यक्रम में अभिनय करना शुरू किया। अपने बुरे व्यवहार के कारण मोरोने को हाई स्कूल की पहली वर्ष की पढ़ाई रोक दी गया और उन्हें पहले वर्ष की पढ़ाई दोबारा से करनी पड़ी।

## करियर
मोरोने का अभिनय करियर 2011 की वेब श्रृंखला *सेकेंड चांस* में रिकार्डो की भूमिका निभाकर शुरू हुआ।
2012 में इतालवी गर्ल बैंड मैके के एक संगीत वीडियो में भी मोरोने दिखाई दिए। इस क्षेत्र में अधिक अनुभव प्राप्त करने के बाद उन्होंने लघु फिल्मों में मुख्य भूमिकाएँ निभानी शुरू कर दीं।

## सन्दर्भ

## बाहरी कड़ियाँ
* 
*
अलिफ़ अल्लाह और इंसान

***अलिफ अल्लाह और इंसान*** () एक पाकिस्तानी सूफ़ीवाद आध्यात्मिकता नाटक धारावाहिक है जो 25 अप्रैल 2017 से 13 फरवरी 2018 तक हम टीवी पर प्रसारित हुआ। इसका निर्माण मोमिना दुरैद द्वारा किया गया था जो दुरैद के एमडी प्रोडक्शंस के तहत एक रात्रि कार्यक्रम का हिस्सा था और इसे कैसरा हयात ने लिखा था, जो उनके इसी नाम के उपन्यास पर आधारित था।
इस शृंखला का निर्देशन अहसन तालिश ने किया था। इसे अगस्त 2019 से 2020 तक सरकारी चैनल पीटीवी होम पर भी प्रसारित किया गया था। इसमें उस्मान पीरज़दा, मिकाल ज़ुल्फ़िकार, कुबरा खान, आशना शाह, शाहद शेख, इमरान अशरफ जैसे कलाकार शामिल हैं। अलिफ़ अल्लाह और इंसान पांच अलग-अलग पृष्ठभूमियों से आए पांच अलग-अलग लोगों और उनके विश्वास और दृढ़ विश्वास के इर्द-गिर्द घूमता है। इसने इस अवधारणा पर प्रकाश डाला कि कैसे निर्माता उन लोगों को पुरस्कृत करता है जो कड़ी मेहनत और धैर्य में विश्वास करते हैं। इस सीरीज़ को अपने प्रीमियर पर सबसे ज़्यादा रेटिंग और सकारात्मक समीक्षाएँ मिलीं, और यह पूरे समय स्लॉट लीडर रही जब तक यह ऑन एयर रही।अलिफ़ अल्लाह और इंसान भरोसे, वफ़ादारी और रिश्तों की कहानी है। यह कहानी पांच अलग-अलग पृष्ठभूमियों से आए पांच अलग-अलग लोगों और उनकी आस्था और दृढ़ विश्वास के इर्द-गिर्द घूमती है। यह इस अवधारणा पर प्रकाश डालती है कि कैसे निर्माता उन लोगों को पुरस्कृत करता है जो कड़ी मेहनत और धैर्य में विश्वास करते हैं।
## कथानक

## कलाकार

## टिप्पणी

## सन्दर्भ

## बाहरी कड़ियाँ
* 
* 
श्रेणी:पाकिस्तानी नाट्य धारावाहिक
पुलिस आयुक्त (भारत)

**भारत में पुलिस आयुक्त** (जिन्हें **पुलिस आयुक्त** कहा जाता है) भारतीय पुलिस सेवा अधिकारी होते हैं जो पुलिस आयुक्तालय में पुलिस बल का नेतृत्व करते हैं। एक पुलिस आयुक्तालय अपने अंतर्गत कई समीपवर्ती जिलों को सम्मिलित कर सकता है। पुलिस आयुक्त के पास कार्यकारी मजिस्ट्रेट की कुछ शक्तियां हो भी सकती हैं और नहीं भी, जबकि पुलिस जिले के प्रभारी पुलिस अधीक्षक (एसपी) या वरिष्ठ एसपी (एसएसपी) आदेश जारी करने के लिए जिला मजिस्ट्रेट पर निर्भर होते हैं।

## इतिहास और विवरण
परंपरागत रूप से जिला स्तर पर पुलिस अधीक्षक (एसपी) या वरिष्ठ एसपी (एसएसपी) जिला मजिस्ट्रेट (डीएम) के साथ मिलकर कानून और व्यवस्था बनाए रखते हैं। पुलिस आयुक्त (सीपी) प्रणाली के अंतर्गत, राज्य सरकारें आयुक्त को कार्यकारी मजिस्ट्रेट की कुछ शक्तियां दे सकती हैं या नहीं भी दे सकती हैं, जो पुलिस जिले के पुलिस अधीक्षक या वरिष्ठ एसपी के विपरीत है, जो जिला मजिस्ट्रेट पर निर्भर होते हैं। बड़े महानगरीय शहरों के लिए, सीपी प्रणाली को आम तौर पर अधिक उपयुक्त पुलिसिंग प्रणाली माना जाता है। आयुक्त को विशेष आयुक्त, संयुक्त आयुक्त, अतिरिक्त आयुक्त, उप आयुक्त, सहायक पुलिस आयुक्त द्वारा सहायता प्रदान की जाती है।
नई दिल्ली, चेन्नई, मदुरै, कोयम्बटूर और कोलकाता में स्थित आयुक्तालयों को वास्तविक आयुक्तालय माना जा सकता है, क्योंकि वे जिला मजिस्ट्रेट और कार्यकारी मजिस्ट्रेट की शक्तियों का प्रयोग करते हैं।
पुलिस आयुक्तालयों का संगठनात्मक ढांचा राज्य दर राज्य अलग-अलग होता है। उदाहरण के लिए, दिल्ली, मुंबई और कोलकाता के पुलिस आयुक्त सीधे राज्य सरकार को रिपोर्ट करते हैं, न कि डीजीपी को। इसी तरह, केरल में पुलिस आयुक्त के पास मजिस्ट्रेटी शक्तियां नहीं हैं।
### कमिश्नरेट
पुलिस कमिश्नरेट के अधिकार क्षेत्र में कई आस-पास के जिले शामिल हो सकते हैं। हैदराबाद सिटी पुलिस कमिश्नरेट, जिसे 1847 ई. में निज़ामों द्वारा तत्कालीन हैदराबाद राज्य में स्थापित किया गया था, भारत में सबसे पुराना पुलिस कमिश्नरेट है। ब्रिटिश भारत सरकार ने सीपी प्रणाली को सबसे पहले 1856 में कोलकाता और चेन्नई में लागू किया, और इसके बाद 1864 में इसे मुंबई में लागू किया।

## सन्दर्भ

श्रेणी:पुलिस
चाँद, मध्य प्रदेश

**चाँद**  नगर भारत के मध्यप्रदेश के छिंदवाड़ा  जिला  में स्थित है जो कि छिंदवाड़ा जिला से 25 किलोमीटर की दूरी पर स्थित है। यह नगर कुलबेहरा नदी के तट पर स्थित है।
कथ्थी

***कथ्थी*** (கத்தி; अनुवाद: चाकू) सन् 2014 की तमिल भाषा की भारतीय एक्शन ड्रामा फ़िल्म है। फ़िल्म के लेखक तथा निर्देशक ए आर मुरुगादॉस हैं। इसका निर्माण सुभाषकरन अल्लिराजा के लाइका प्रोडक्शंस द्वारा किया गया है। फ़िल्म में विजय की दोहरी भूमिका है, जिसके साथ सामंथा रूथ प्रभु, नील नितिन मुकेश, तोता रॉय चौधरी, सतीश, रमा, युविना पार्थवी और जीवा रवि अन्य भूमिकाओं में हैं। फ़िल्म में एक चोर अपने हमशक्ल की पहचान अपनाकर उसके गांव थानूथू के किसानों द्वारा किये जा रहे विद्रोह का नेतृत्व करने का प्रयास करता है। वह थानूथू के जल संसाधनों का दोहन करने वाले एक उद्यमी के खिलाफ लड़ने में गांववालों की मदद करता है।

₹70 करोड़ के बजट पर बनी यह फ़िल्म 22 अक्टूबर 2014 को दुनिया भर में रिलीज़ हुई थी।

## पटकथा
कोलकाता के जेल में, कथिरेसन (कथिर) एक कैदी है जो एक भागने वाले कैदी विवेक बनर्जी को पकड़ने में पुलिस की मदद करता है, लेकिन बाद में खुद भाग जाता है। कथिर अपने दोस्त रवि के साथ बैंकॉक भागने की योजना बनाता है। हालांकि अंकिता से प्यार हो जाने के बाद वह यह योजना छोड़ देता है। बाद में कथिर और रवि देखते हैं कि कुछ गुंडे कथिर जैसा दिखने वाले जीवनानंदम को गोली मार देते हैं। वे उसे अस्पताल में भर्ती कराते हैं, और कथिर पुलिस से बचने के लिए घायल जीवा की पहचान अपनाने का फैसला करता है। कथिर और रवि, जीवा द्वारा चलाए जा रहे एक रिटायरमेंट होम में चले जाते हैं, जहाँ वे अपनी बैंकॉक यात्रा के लिए ₹25 लाख चुराने की योजना बनाते हैं। कथिर को जब जीवा के अतीत के बारे में पता चलता है, तब वह उससे प्रेरित होकर जीवा के रूप में ही गाँव वालों का मामला मद्रास उच्च न्यायालय में उठाता है।

## कलाकार
* विजय –कथिरेसन उर्फ ​​कथिर और जीवनानंदम उर्फ ​​जीवा की दोहरी भूमिका में
* सामंथा रूथ प्रभु – अंकिता
* नील नितिन मुकेश – चिराग
* तोता रॉय चौधरी – विवेक बनर्जी
* सतीश – रवि
* रमा – जीवा के मां
* युविना पार्थवी – अंकिता की भतीजी
* जीवा रवि – कलेक्टर

## सन्दर्भ

## बाहरी कड़ियाँ
* 

श्रेणी:भारतीय फ़िल्में
श्रेणी:भारतीय एक्शन फ़िल्में
श्रेणी:तमिल फ़िल्में
मेरी आवारगी

**पारुत्तिवीरन** () सन् 2007 की तमिल भाषा की रोमांटिक एक्शन ड्रामा फिल्म है। इसे हिन्दी में **मेरी आवारगी** नाम से जारी 
किया गया है। यह निर्देशक अमीर द्वारा लिखित और निर्देशित फिल्म है। इससे कार्ति ने अपने फिल्म करियर की शुरुआत की। इसमें प्रियमणि भी मुख्य भूमिका में हैं। यह अमीर द्वारा ही निर्मित है। इसमें युवान शंकर राजा द्वारा रचित संगीत, रामजी द्वारा छायांकन और राजा मोहम्मद द्वारा संपादन शामिल हैं।

मेरी आवारगी को पूरी तरह से मदुरै और उसके आसपास के इलाकों में फिल्माया गया था। दो साल के निर्माण के बाद इस को फिल्म को 23 फरवरी 2007 में जारी किया गया। इसे सार्वभौमिक आलोचनात्मक प्रशंसा मिली। इस फिल्म के लिए प्रियमणि को सर्वश्रेष्ठ अभिनेत्री का राष्ट्रीय फ़िल्म पुरस्कार मिला। इस फिल्म ने भारत में प्रमुख फ़िल्म पुरस्कार समारोहों में कई पुरस्कार जीते। इसमें दो राष्ट्रीय फ़िल्म पुरस्कार, छह दक्षिण फ़िल्मफ़ेयर पुरस्कार और दो तमिलनाडु राज्य फ़िल्म पुरस्कार शामिल हैं।

## कहानी
कहानी 2005 में तमिल नाडु के एक गांव की है जहाँ आज भी जातिगत भेदभाव होता है।

विजय (कार्ति) एक देहाती व्यक्ति है। उसके अंतरजातीय माता-पिता को गाँव वालों ने बहिष्कृत कर दिया था। उसके उच्च जाति वाले पिता ने निचली जाति की माँ से विवाह किया था। अपने माता-पिता की मृत्यु के बाद, विजय का पालन-पोषण उसके लाड़ले चाचा श्रवण और दादी ने किया है। विजय उसे खुश रखने के लिए हर दुर्व्यवहार में उसका साथ देता है। विजय को अक्सर छोटे-मोटे अपराधों के लिए गिरफ्तार किया जाता है। जीवन में उसकी बस एक महत्वाकांक्षा है कि वह इतनी बदनामी हासिल करे कि वह टीवी न्यूज़ पर आए और उसे तिहाड़ जेल में डाला जाए। वह अक्सर पैसे और मौज-मस्ती के लिए गाँव वालों को धमकाता है।

पूजा (प्रियमणि) बचपन से ही विजय से प्यार करती है। लेकिन वह उससे दूर ही रहता है। जब वे बच्चे थे, विजय ने पूजा को एक कुएं में डूबने से बचाया था। उसने उससे शादी करने और हमेशा उसके साथ रहने का कसम खा ली है। वह अपने माता-पिता की इच्छा के विरुद्ध उससे प्यार करती रहती है। किसी और के साथ अपनी शादी में देरी करने के लिए, वह जानबूझकर स्कूल में अपनी परीक्षाओं में फेल हो जाती है। ऐसा इसलिये ताकि वह उसी कक्षा में रहे। क्योंकि अगर वह स्कूल खत्म कर लेती है तो उसकी शादी हो सकती है। कभी-कभी, विजय उसके प्रति हिंसक होता है। लेकिन वह अभी भी उससे प्यार करती है। जब विजय आखिरकार पूजा के प्यार को स्वीकार करता है और उससे शादी करने का फैसला करता है। तो दोनों परिवारों के बीच झगड़ा आड़े आता है।

## सन्दर्भ

श्रेणी:2007 की फ़िल्में
श्रेणी:तमिल फ़िल्में
खिचड़ी (फ्रैंचाइज़ी)

**''खिचड़ी''  फ्रैंचाइज़ी**  हैट्स ऑफ प्रोडक्शंस और यूटीवी सॉफ्टवेयर कम्यूनिकेशंस द्वारा निर्मित हिंदी भाषा की टेलीविजन शृंखला और फ़िल्मों की एक फ्रैंचाइज़ी है। इसके लेखक तथा निर्देशक *आतिश कपाड़िया* हैं। यह भारतीय टेलीविजन पर सीज़न में प्रदर्शित होने के पश्चिमी मॉडल को अपनाने वाली शुरुआती फ्रैंचाइज़ी में से एक है और यह पहली भारतीय टेलीविज़न शृंखला भी है जिसे बॉलीवुड फ़िल्म सीरीज़ में रूपांतरित किया गया है।

इस फ्रैंचाइज़ी की शुरुआत एक साप्ताहिक सिटकॉम के रूप में हुई थी, जिसका पहला सीज़न 10 सितंबर 2002 को स्टार प्लस पर शुरू हुआ था। खिचड़ी के मुख्य कलाकारों में सुप्रिया पाठक, राजीव मेहता, अनंग देसाई, वंदना पाठक और जमनादास मजेठिया शामिल थे। जमनादास मजेठिया ने कपाड़िया के साथ शृंखला के सह-निर्माता के रूप में भी काम किया है। इसके बाद स्टार प्लस के सहयोगी चैनल स्टार वन पर इंस्टेंट खिचड़ी नाम से एक सीक्वल प्रसारित किया गया।

## विकास
नाटकों का निर्माण करने के लिए अपनी कंपनी "हैट्स ऑफ प्रोडक्शंस" की स्थापना करने के बाद, जमनादास मजेठिया और आतिश कपाड़िया विभिन्न परियोजनाओं में लगे। इसमें विपुल शाह के साथ एक महल हो सपनों का और शोभना देसाई के साथ बाबुल की दुआएँ लेती जा जैसे धारावाहिकों के लिए उनका सहयोग शामिल था। टेलीविजन पर हास्य-केंद्रित सामग्री की कमी के कारण उन्होंने रंगमंच से टेलीविजन की ओर रुख किया। उन्होंने एक नए शो के प्रस्ताव के साथ स्टार प्लस से संपर्क किया। यह शो उनके प्रोडक्शंन के पहले गुजराती नाटक की कहानी से प्रेरित था और इस तरह *खिचड़ी* का निर्माण हुआ।

## कलाकार
* सुप्रिया पाठक – हंसा पारेख
* राजीव मेहता – प्रफुल्ल पारेख
* अनंग देसाई – तुलसीदास पारेख (बाबूजी)
* वन्दना पाठक – जयश्री पारेख
* जमनादास मजेठिया – हिमांशु सेठ

## सन्दर्भ

## बाहरी कड़ियाँ
* स्टार उत्सव पर आधिकारिक वेबसाइट
* स्टार वन पर ''इंस्टेंट खिचड़ी'' की आधिकारिक वेबसाइट
* 

श्रेणी:भारतीय कॉमेडी फ़िल्में
श्रेणी:भारतीय टेलीविजन धारावाहिक
लिएंड्रो ट्रोसार्ड

**लिएंड्रो ट्रोसार्ड** () बेल्जियम के एक पेशेवर फुटबॉल खिलाड़ी हैं जो प्रीमियर लीग क्लब आर्सेनल और बेल्जियम की राष्ट्रीय टीम के लिए फ़ॉरवर्ड और विंगर के रूप में खेलते हैं।

## प्रारंभिक जीवन
ट्रोसार्ड का जन्म 4 दिसंबर 1994 को लिमबर्ग (बेल्जियम) के मासमेकेलेन में पीटर ट्रोसार्ड और लिंडा शेपर्स के घर में हुआ था। उनकी एक छोटी बहन है।

## क्लब करियर
### जेंक
ट्रोसार्ड 2010 में *के बोहोल्टर वीवी* अकादमी से *केआरसी जेंक* की युवा अकादमी में शामिल हुए थे। ट्रोसार्ड को 2012 में सीनियर टीम में शामिल किया गया और उन्होंने अपना पहला मैच 13 मई 2012 को *केएए जेंट* के खिलाफ खेला। 

### आर्सेनल
#### 2022–23 सीज़न
20 जनवरी 2023 को आर्सेनल ने लंबी अवधि के अनुबंध पर ट्रोसार्ड को क्लब में शामिल करने की पुष्टि की। उन्हें क्लब द्वारा नंबर 19 की ज़र्सी दी गई। ट्रोसार्ड ने 22 जनवरी को मैनचेस्टर यूनाइटेड के खिलाफ आर्सेनल के लिए अपने क्लब करियर की शुरुआत की थी।

## अंतरराष्ट्रीय करियर
ट्रोसार्ड को कई मौकों पर बेल्जियम की राष्ट्रीय टीम में शामिल किया गया। रॉबर्टो मार्टिनेज़ ने उन्हें पहली बार सितंबर 2018 में बेल्जियम टीम में शामिल किया था। एक महीने बाद ट्रोसार्ड को चोट के कारण टीम से बाहर जाना पड़ा। उन्होंने 5 सितंबर 2020 को डेनमार्क के खिलाफ नेशंस लीग गेम में पदार्पण किया और 80वें मिनट में ड्रीस मेर्टंस की जगह मैदान पर उतरे।

## सन्दर्भ

## बाहरी कड़ियाँ

* आर्सेनल एफ.सी. की वेबसाइट पर लिएंड्रो ट्रोसार्ड 

श्रेणी:1994 में जन्मे लोग
श्रेणी:जीवित लोग
श्रेणी:फुटबॉल खिलाड़ी
मस्त में रहने का

***मस्त में रहने का*** 2023 की भारतीय हिंदी-भाषा की कॉमेडी ड्रामा फिल्म है जिसका  निर्देशन विजय मौर्य ने किया हैं। यह फ़िल्म विजय मौर्य और पायल अरोड़ा द्वारा लिखित और निर्मित है। इसमें जैकी श्रॉफ और नीना गुप्ता मुख्य भूमिका में हैं तथा साथ ही अभिषेक चौहान, मोनिका पंवार, फैजल मलिक और राखी सावंत भी हैं। 8 दिसंबर 2023 को इसे सीधे अमेज़न प्राइम वीडियो पर रिलीज़ किया गया।
## प्रतिक्रिया
इस फिल्म को आलोचकों से मिश्रित समीक्षा प्राप्त हुई। द इंडियन एक्सप्रेस की अलका साहनी ने 5 में से 2.5 स्टार देते हुए कहा कि जैकी श्रॉफ और नीना गुप्ता द्वारा अभिनीत यह फिल्म मानवता में विश्वास वापस लाती है। इस आधुनिक मुम्बई के कहानी के पीछे आशावाद ही प्रेरक शक्ति है।. इंडिया टुडे की भावना अग्रवाल अपनी समीक्षा में लिखती है कि फिल्म में वृद्ध लोगों के भावनात्मक संबंधों को पुनः प्राप्त करने के मुद्दे को कुशलतापूर्वक दर्शाया गया है। रीडिफ.कॉम के मयूर सनप ने कहा कि मस्त में रहने का अविश्वसनीय रूप से एक प्रासंगिक फिल्म है जो आपको हंसने पर मजबूर कर देगी और पात्रों के लिए उत्साहित भी करेगी। स्क्रॉल.इन की नंदिनी रामनाथ लिखती हैं कि फिल्म में तर्क या सुसंगति के लिए रुकने का भी बहुत कम समय है। फ़िल्म में निर्माता मुंबई में मौखिक रूप से भड़कने की प्रवृत्ति, गरीबी की कठोरता और विशेष रूप से बुजुर्ग नागरिकों के बीच अकेलापन जैसे विभिन्न विषयों पर चर्चा करते हैं।

## सन्दर्भ

## बाहरी कड़ियाँ
* इंटरनेट मूवी डेटाबेस पर मस्त में रहने का 

श्रेणी:2023 की फ़िल्में
शाह जहाँ चतुर्थ

**मिर्ज़ा महमूद शाह बहादुर**, जिन्हें उनके शाही नाम **शाह जहाँ चतुर्थ** के नाम से भी जाना जाता है, १७८८ में शाह आलम द्वितीय को ग़ुलाम क़ादिर द्वारा पदच्युत किए जाने के बाद थोड़े समय के लिए अठारहवें मुग़ल सम्राट थे, महमूद शाह बहादुर पूर्व मुग़ल सम्राट अहमद शाह बहादुर के पुत्र थे। वह स्वयं १७८८ में ग़ुलाम क़ादिर की कठपुतली के रूप में एक संक्षिप्त अवधि के लिए सम्राट बने, जब शाह आलम द्वितीय को पदच्युत कर दिया गया और उन्हें अंधा कर दिया गया। उन्हें कथित तौर पर १७८८ में उनकी सत्ता हड़पने के आरोप में शाह आलम द्वितीय के आदेश पर १७९० में मौत की सज़ा दी गई थी। &#x5B;*[[विकिपीडिया:उद्धरण आवश्यक|<span title="This claim needs references to reliable sources. (March 2018)">प्रशस्ति - पत्र आवश्यक</span>]]*&#x5D;

## प्रारंभिक जीवन
राजकुमार बीदर बख्त के रूप में जन्मे, वह सम्राट अहमद शाह बहादुर के सबसे बड़े जीवित बच्चे थे। कुछ समय बाद, उन्हें *महमूद शाह बहादुर* की उपाधि दी गई और उन्हें *बांका* के नाम से भी जाना गया, जो उस समय मुग़ल भारत में प्रतिष्ठित योद्धाओं या चैंपियनों के लिए प्रयुक्त शब्द था। उन्हें १७५३ में तत्कालीन गवर्नर मीर मन्नू की मृत्यु पर पंजाब का गवर्नर बनाया गया, हालांकि वे दरबार में बने रहे। अपने पिता के पदच्युत होने के बाद, उन्हें जून १७५४ में सलीमगढ़ महल-कारागार में कैद कर लिया गया।

## शासनकाल और परिणाम
१७८८ में रोहिल्ला सरदार ग़ुलाम क़ादिर ने दिल्ली की सत्ता हड़प ली और तत्कालीन मुग़ल सम्राट शाह आलम द्वितीय को मौखिक, शारीरिक और मानसिक रूप से प्रताड़ित करना शुरू कर दिया। ऐसे कृत्यों को करने का एक वैध तरीका खोजने के लिए, और पूर्व महारानी बादशाह बेगम की साजिश के कारण सम्राट को पदच्युत कर दिया गया और राजकुमार महमूद शाह को ३१ जुलाई १७८८ को *नासिर-उद-दीन मुहम्मद जहान शाह* के रूप में सिंहासन पर बैठाया गया। उनका शासनकाल नाममात्र का था। उनके राज्याभिषेक के दिन ग़ुलाम क़ादिर के आदमियों ने पूरे लाल किला महल को लूट लिया। बाद में पूरे तैमूरी परिवार पर क्रूरता और अत्याचार किए गए, यहां तक कि बादशाह बेगम या नए सम्राट को भी नहीं बख्शा गया। अपदस्थ राजा के लिए पानी ले जा रहे कुलियों को रोहिल्ला ने रोक दिया और डांटा। अंततः महादजी शिंदे की सेना के आगमन से ग़ुलाम क़ादिर को भागने पर मजबूर होना पड़ा, जो सम्राट को अपने साथ ले गया। दिल्ली पर विजय के बाद १६ अक्टूबर १७८८ को शिंदे ने उन्हें शाह आलम द्वितीय के पक्ष में पदच्युत कर दिया। ग़ुलाम क़ादिर उसे मिरात ले गया, जहां अपनी असफलताओं से हताश होकर उसने असहाय राजकुमार और शाही परिवार के अन्य बंदियों को मार डालने की धमकी दी, जिन्हें वह अपने साथ ले गया था, लेकिन उसके अपने अंगरक्षक मान्यार सिंह ने उसे ऐसा करने से रोक दिया। इसके बाद रोहिल्ला अपने बंदी राजकुमारों को छोड़कर भाग गए। जब १८ दिसम्बर को शिंदे की सेना ने मिरात पर कब्जा कर लिया, तो महमूद शाह को एक बार फिर सलीमगढ़ किले में कैद कर लिया गया। १७९० में उनकी मृत्यु हो गई, कथित तौर पर १७८८ के दंगों में उनकी भूमिका और बाबर के घराने के खिलाफ राजद्रोह के लिए शाह आलम द्वितीय के आदेश पर। वे अपने पीछे दो बेटियाँ छोड़ गए।

## संदर्भ

## ग्रन्थसूची

* 

श्रेणी:स्रोतहीन कथनों वाले सभी लेख
श्रेणी:मुग़ल सम्राट
लामिन यमल

**लामिन यामल नसरौई इबाना** (जन्म 13 जुलाई 2007) कैटालोनिया के एक स्पेनिश पेशेवर फुटबॉलर हैं, जो ला लीगा क्लब बार्सिलोना और स्पेन की राष्ट्रीय टीम के लिए राइट विंगर के रूप में खेलते हैं। उन्हें दुनिया की सर्वश्रेष्ठ युवा प्रतिभाओं में से एक माना जाता है।

## संदर्भ


## बाहरी कड़ियाँ

* लामिन यमल  की आधिकारिक वेबसाइट

श्रेणी:2007 में जन्मे लोग
श्रेणी:जीवित लोग
श्रेणी:फुटबॉल खिलाड़ी
श्रेणी:स्पेन के खिलाड़ी
पैट्रिक बेटमैन

[अंगूठाकार|फ़िल्म ''अमेरिकन साइको'' में पैट्रिक बेटमैन के किरदार में [क्रिश्चियन बेल। ]]
**पैट्रिक बेटमैन** () उपन्यासकार ब्रेट ईस्टन एलिस द्वारा रचित एक पात्र है। वह एलिस के 1991 के उपन्यास *अमेरिकन साइको* का खलनायक एवं नायक और (अविश्वसनीय) कथावाचक है। वर्ष 2000 में इसको इसी नाम की फिल्म रूपांतरण में अंग्रेज़ अभिनेता क्रिश्चियन बेल द्वारा निभाया गया है। बेटमैन एक धनी और भौतिकवादी युवक है। वह वॉल स्ट्रीट में निवेश बैंकर है। समझा जाता है कि वह एक सीरियल किलर के रूप में एक गुप्त जीवन जीता है। वह एलिस के अन्य उपन्यासों और उनकी फिल्म और नाट्य रूपांतरणों में भी संक्षिप्त रूप से दिखाई दिया है। 

अपनी संपन्नता और उच्च सामाजिक स्थिति के बावजूद बेटमैन लगातार चिंता और आत्मविश्वास की कमी से जूझता है। वह कइयों को मार देता है क्योंकि वे उसे अपर्याप्त महसूस कराते हैं। दूसरे उससे नफरत करते हैं। उसका अपना वकील उसे "चापलूसी करने वाला आदमी" कहता है। उसे अक्सर उसके सामाजिक दायरे से बाहर के लोग खारिज कर देते हैं। बेटमैन अक्सर अपनी खुद की मानसिक स्थिति के बारे में संदेह व्यक्त करता है और उसे समय-समय पर मनोविकृति के दौरे पड़ते हैं। इसके दौरान उसे विभ्रांति होती हैं। यह पाठक की व्याख्या पर छोड़ दिया जाता है कि क्या बेटमैन वास्तव में उन अपराधों को कर रहा है जिनका वह वर्णन करता है। उपन्यास के विमोचन के बाद इस किरदार ने थोड़ी ख्याति पाई थी। अंग्रेज़ी संस्कृति में बेटमैन का प्रभाव जेन जेड के बीच फैल गया था। अब युवा दर्शकों के बीच फिल्म की लोकप्रियता के चलते बेटमैन एक सांस्कृतिक प्रतीक के दायरे में पहुंचा गया है। इंटरनेट संस्कृति और सोशल मीडिया प्लेटफॉर्म के उदय ने बेटमैन के चरित्र को मीम संस्कृति के दायरे में भी पहुंचा दिया है। बेटमैन के प्रतिष्ठित उद्धरणों, चेहरे के भाव और यादगार दृश्यों वाले मीम्स विभिन्न ऑनलाइन समुदायों में फैल गए हैं।

## सन्दर्भ

श्रेणी:काल्पनिक व्यक्तित्व
श्रेणी:इंटरनेट संस्कृति
महान (2022 फ़िल्म)

***महान*** सन् 2022 की भारतीय तमिल भाषा की एक एक्शन थ्रिलर फ़िल्म है। फ़िल्म के निर्माता *एस एस ललित* तथा निर्देशक कार्तिक सुब्बाराज हैं। फ़िल्म में विक्रम, सिमरन, ध्रुव विक्रम और बॉबी सिम्हा मुख्य भूमिकाओं में हैं। फ़िल्म गांधी महान के एक वाणिज्य शिक्षक से शराब कारोबारी बनने के सफर के इर्द-गिर्द घूमती है। उसकी यात्रा में मोड़ तब आता है जब उसका बेटा दादाभाई नौरोजी (एक चरमपंथी गांधीवादी) अपने पिता के गांधीवादी सिद्धांतों का उल्लंघन करने और अपने परिवार को त्यागने के वजह से उनसे बदला लेने की कसम खाता है। यह फ़िल्म 10 फरवरी 2022 को अमेज़न प्राइम वीडियो पर रिलीज़ हुई था तथा समीक्षकों 
दर्शकों ने इसकी प्रशंसा की थी।

## पटकथा
सन् **1968** : मोहनदास एक मध्यम आयु वर्ग का व्यक्ति है, जो शराब बंदी के लिए कार्य करता है। उसका 12 वर्षीय बेटा गांधी महान उनसे बिल्कुल विपरीत है और जुए का आदी है। गांधी जुए में माहिर है और हमेशा अपने दोस्त सत्या को जुआ जीतने में मदद करता है। एक बार सत्या ज्ञानोदयम से हार जाता है और गांधी से भिड़ जाता है। सत्या का मानना था कि गांधी ने उसे जानबूझकर हराया क्योंकि ज्ञानोदयम ने उसके कुत्ते का अपहरण कर लिया है। हर कोई इस पर लड़ता है और उनके माता-पिता को इसमें हस्तक्षेप करना पड़ता है। गांधी अपने पिता से वादा करता है कि अब वह सुधरेगा और शराब बंद आंदोलन का नेतृत्व करेगा।

## कलाकार
* विक्रम –गांधी महान
* ध्रुव विक्रम – दादाभाई नौरोजी आईपीएस (दादा)
* सिमरन – नाचियार (नाची - गांधी महान की पत्नी)
* बॉबी सिम्हा – सत्यवान (सत्या)
* सनंत – राकेश "रॉकी"

## सन्दर्भ

## बाहरी कड़ियाँ
* 

श्रेणी:भारतीय फ़िल्में
श्रेणी:भारतीय एक्शन फ़िल्में
श्रेणी:तमिल फ़िल्में
मलाल (फिल्म)

***मलाल***  सन् 2019 में निर्मित एक भारतीय हिंदी-भाषा की रोमांटिक ड्रामा फिल्म है। जिसे मंगेश हडावले ने अपने हिंदी निर्देशन में लिखा और निर्देशित किया है और संजय लीला भंसाली, भूषण कुमार, महावीर जैन और कृष्ण कुमार द्वारा निर्मित है। लेखक-निर्देशक सेल्वाराघवन द्वारा सन् 2004 की तमिल-तेलुगु द्विभाषी फिल्म 7 जी रेनबो कॉलोनी की रीमेक, यह आस्था त्रिपाठी और शिव मोरे के बीच एक समकालीन प्रेम कहानी है, जिसका किरदार नवोदित शर्मिन सहगल मेहता और मीज़ान जाफ़री ने निभाया है, जो विपरीत पृष्ठभूमि से हैं और मुंबई की एक चॉल में रहते हैं।

## कथानक
शिवा मोरे एक बेरोजगार मराठी युवक है। वह बी.ए. अंतिम वर्ष का छात्र है, परंतु उसे नौकरी नहीं मिल पाती। वह मुंबई की एक चॉल में रहता है। एक स्थानीय क्रिकेट मैच के दौरान, शहर के मराठी कट्टरपंथी राजनेता सावंत की नजर शिवा पर पड़ती है और वह उसे अपनी पार्टी में शामिल कर लेता है, और उसे तथा उसके दोस्तों को महाराष्ट्रीयन हितों की रक्षा के लिए उत्तर भारत से पलायन पर रोक लगाने का काम सौंपा जाता है।
## प्रोडक्शन
मुख्य फोटोग्राफी सितंबर 2018 में मुंबई में शुरू हुई। फिल्मांकन का दूसरा शेड्यूल विदेशी स्थानों पर योजनाबद्ध किया गया था। फिल्म मार्च 2019 के मध्य में पूरी हुई। 

## सन्दर्भ

श्रेणी:2019 की फ़िल्में
रेड (2021 फ़िल्म)

***रेड*** (రెడ్ ; अनुवाद: लाल) सन् 2021 की भारतीय तेलुगू भाषा की क्राइम थ्रिलर फ़िल्म है। फ़िल्म का निर्माण श्री श्रावंती मूवीज़ ने किया है तथा निर्देशक किशोर तिरुमला हैं। फ़िल्म में राम पोथिनेनी की दोहरी भूमिका है, जिसके साथ निवेथा पेथुराज, मालविका शर्मा और अमृता अय्यर अन्य भूमिकाओं में हैं। तमिल फ़िल्म थडम (2019) पर आधारित इस फ़िल्म में एक हत्या की जांच के लिए एक सिविल इंजीनियर और उसके हमशक्ल को मुख्य संदिग्ध के रूप में शामिल किया जाता है।

फ़िल्म की घोषणा अक्टूबर में की गई थी और इसकी फ़िल्मांकन मार्च 2020 में समाप्त हुआ था। फिल्म का अधिकांश भाग हैदराबाद में फ़िल्माया गया था, सिवाय दो गानों के जो इटली में फ़िल्माये गए थे। यह फ़िल्म 14 जनवरी 2021 को संक्रांति के दिन रिलीज़ हुई थी। इसे दर्शकों और समीक्षकों की मिश्रित समीक्षाएँ मिलीं थी।

## पटकथा
सिद्धार्थ एक आईआईटी स्नातक सिविल इंजीनियर है जो एक सफल बिल्डिंग फर्म चलाता है। उसका हमशक्ल आदित्य एक चोर है, जो अपने साथी वेमा के साथ मिलकर लोगों को धोखा देता है। सिद्धार्थ महिमा से प्यार करता है, जबकि गायत्री आदित्य से प्यार करती है, लेकिन उसकी असली पहचान से अनजान रहती है। एक दिन आदित्य वेमा को उसका कर्ज चुकाने में मदद करने के लिए गायत्री से झूठ बोलकर पैसे ऐंठ लेता है। गायत्री सब सच्चाई जानने के बावजूद उसकी मदद करती है। अगले दिन आदित्य वेमा का कर्ज चुकाकर उसे आज़ाद कर देता है। साथ ही साथ वह गायत्री के पैसे लौटा कर और उसे सच्चाई बता कर उसका विश्वास जीत लेता है।

## कलाकार
* राम पोथिनेनी – सिद्धार्थ और आदित्य की दोहरी भूमिका में
* निवेथा पेथुराज – एसआई यामिनी
* मालविका शर्मा – महिमा (सिद्धार्थ की प्रेमिका)
* अमृता अय्यर – गायत्री (आदित्य की प्रेमिका)
* संपत राज – सीआई नागेन्द्र
* वेनेला किशोर – फोरेंसिक अधिकारी पुरुषोत्तम
* नास्सर – न्यायाधीश कृष्णमूर्ति

## सन्दर्भ

## बाहरी कड़ियाँ
*

श्रेणी:2021 की फ़िल्में
श्रेणी:तेलुगू फ़िल्में
श्रेणी:भारतीय फ़िल्में
वरलारु मुक्कियम

***वरलारु मुक्कियम*** (अनुवाद: इतिहास महत्वपूर्ण है!) सन् 2022 तमिल भाषा की रोमांटिक कॉमेडी ड्रामा आधारित भारतीय फिल्म है। इसे संतोष राजन द्वारा लिखित और निर्देशित किया गया है और सुपर गुड फिल्म्स कंपनी के माध्यम से आरबी चौधरी द्वारा निर्मित किया गया है।
इस फिल्म में उनके बेटे जीवा, कश्मीरा परदेशी और प्रज्ञा नागरा मुख्य भूमिका में हैं। फिल्म का संगीत और स्कोर शान रहमान ने तैयार किया है, छायांकन शक्ति सरवनन ने किया है और संपादन एनबी श्रीकांत ने किया है।

फिल्म की शूटिंग चेन्नई और कोयम्बटूर, हैदराबाद और तेलंगाना सहित तमिलनाडु में बड़े पैमाने पर की गई और अंतिम शेड्यूल केरल में फिल्माया गया।
## कथानक
फिल्म सन् 2050 में शुरू होती है, जहाँ पूर्व राजनेता अडैकलम का सामना बहुत सारी वेश्याओं और क्रिस गेल नामक एक व्यक्ति से होता है। अदैकालम ने बताया कि वह भविष्य में विधायक बनने वाले थे, लेकिन उनके दोस्त कार्तिक, जिसे वह अपना छोटा भाई मानते हैं, ने उनकी जिंदगी बर्बाद कर दी।
## निर्माण
फ़िल्म का अस्थायी शीर्षक जीवा37 रखा गया था। 4 जनवरी 2022 को फ़िल्म का आधिकारिक शीर्षक वरलारु मुक्कियम के रूप में अनावरण किया गया। फ़िल्म का पोस्ट-प्रोडक्शन 4 जनवरी 2022 को प्रगति पर था।
## संगीत
शान रहमान ने पहली बार अभिनेता जीवा और निर्देशक संतोष राजन के साथ मिलकर फिल्म का साउंडट्रैक और बैकग्राउंड स्कोर तैयार किया। पहला सिंगल "पोथी पोथी वलाथा पुल्ला" 10 जून 2022 को रिलीज़ किया गया।
ऑडियो अधिकार सारेगामा द्वारा खरीदे गए। दूसरा सिंगल "मल्लू गर्ल" 8 जुलाई 2022 को रिलीज़ किया गया।

## सन्दर्भ

## बाहरी कड़ियाँ
* 
श्रेणी:तमिल फ़िल्म
श्रेणी:भारतीय रोमांटिक कॉमेडी-ड्रामा फ़िल्में
एटीएम (वेब शृंखला)

***एटीएम*** हैदराबाद में स्थापित एक भारतीय तेलुगु भाषा की डकैती थ्रिलर स्ट्रीमिंग टेलीविजन श्रृंखला है। इसमें वीजे सनी, कृष्णा बुरुगुला, रवि राज, रोइल श्री, दिवि वध्या, दिव्या वाणी और पृध्वी राज मुख्य भूमिका में हैं। सी. चंद्र मोहन ने इस फ़िल्म का निर्देशन कर अपने निर्देशक करियर की शुरूआत की तथा इसकी कहानी हरीश शंकर ने लिखी। इसका निर्माण हर्षित और हंसिता रेड्डी ने श्री वेंकटेश्वर क्रिएशंस की सहायक शाखा दिल राजू प्रोडक्शंस के तहत किया गया।
## कहानी
जगन, कार्तिक, अभय और हर्ष चार चतुर युवक हैं जो हैदराबाद की मलिन बस्तियों में रहते हैं। चारों खुशहाल जीवन जीने और अपनी आजीविका के लिए अक्सर छोटी-मोटी चोरियां करते रहते हैं। एक दिन भाग्य उन चारों को एक बड़ी डकैती करने के लिए मजबूर करता है जो उनके जीवन और भाग्य को हमेशा के लिए बदल देता है। चोरी के प्रयास में उनकी मुलाकात एक सख्त और निर्दयी पुलिस अधिकारी हेगड़े और गजेंद्र नाम के एक राजनीतिक नेता से हुई। उन दोनों की नजर लूट पर है। चारों लड़के किस तरह खुद को बचाते हुए कैसे हेगड़े के शिकार से बचते हैं यही एटीएम वेब शृंखला की कहानी है।

## रिलीज़
2022 की शुरुआत में ज़ी5 ने तेलुगु सीरीज़ और फ़िल्मों की एक सूची की घोषणा की जिसमें एटीएम भी शामिल है और इसे 20 जनवरी 2023 को रिलीज़ किया गया। 8 जनवरी 2023 को सीरीज़ का टीज़र रिलीज़ किया गया।

## सन्दर्भ

## बाहरी कड़ियाँ
* 
* ''एटीएम''  ज़ी5 पर

श्रेणी:हिंदी भाषा की वेब श्रृंखला
क्री सिलेबिक्स

क्री पाठ्यक्रम कनाडाई आदिवासी पाठ्यक्रम के संस्करण हैं जिनका उपयोग क्री बोलियों को लिखने के लिए किया जाता है, जिसमें क्री और ओजिब्वे के लिए बनाई गई मूल पाठ्यक्रम प्रणाली भी शामिल है। क्री के लिए दो मुख्य प्रकार के पाठ्यक्रम हैंः पश्चिमी क्री पाठ्यक्रम और पूर्वी क्री पाठ्यक्रम बाद में कई अन्य भाषाओं में सिलेबिक्स को अनुकूलित किया गया। यह अनुमान लगाया गया है कि ७०,००० से अधिक अल्गोंक्वियन भाषी लोग पश्चिम में सस्केचेवान से लेकर पूर्व में हडसन खाड़ी तक, मैकेंजी और केवातिन (उत्तर पश्चिमी क्षेत्र और उत्तर में नुनावुत) की अमेरिकी सीमा तक लिपि का उपयोग करते हैं।

## लिपि

### पश्चिमी क्री सीलाबिक्स


ᑫ
[१]स्वर ए वुड्स क्री में ई बन गया है। इस क्री भाषा में ई को ए की कॉम्बिनेशन से लिखा जाता है, जैसे प्लेन्स क्री में ᑫ को 'के' बोलते हैं, लेकिन वुड्स क्री में उसे 'की' बोलेंगे।
ᕒ,ᓬ
[२] तथा  सिर्फ दूसरी भाषाओं के शब्दों के लिए प्रयोग किये जाते है।

### पूर्वी क्री सिलेबिक्स
{|class="wikitable"
!rowspan="2"|व्यञ्जन 
!colspan="7"|स्वर 
!rowspan="2"|आखरी
|-
! width="40" |ए
! width="40" |इ
! width="40" |ओ
! width="40" |आ
! width="40" |ई
! width="40" |औ
! width="40" |लम्बा आ
|-
!
|ᐁ
|ᐃ
|ᐅ
|ᐊ
|ᐄ
|ᐆ
|ᐋ
|
|-
!प
|ᐯ	
|ᐱ	
|ᐳ	
|ᐸ	
|ᐲ	
|ᐴ	
|ᐹ	
|ᑉ
|-
!त
|ᑌ	
|ᑎ	
|ᑐ	
|ᑕ	
|ᑏ	
|ᑑ	
|ᑖ	
|ᑦ
|-
!क
|ᑫ	
|ᑭ	
|ᑯ	
|ᑲ	
|ᑮ	
|ᑰ	
|ᑳ	
|ᒃ
	
c	ᒉ	ᒋ	ᒍ	ᒐ	ᒌ	ᒎ	ᒑ	ᒡ
m	ᒣ	ᒥ	ᒧ	ᒪ	ᒦ	ᒨ	ᒫ	ᒻ
n	ᓀ	ᓂ	ᓄ	ᓇ	ᓃ	ᓅ	ᓈ	ᓐ
s	ᓭ	ᓯ	ᓱ	ᓴ	ᓰ	ᓲ	ᓵ	ᔅ
sh	ᔐ	ᔑ	ᔓ	ᔕ	ᔒ	ᔔ	ᔖ	ᔥ
y	ᔦ	ᔨ	ᔪ	ᔭ	ᔩ	ᔫ	ᔮ	ᔾ (ᐤ)
r	ᕃ	ᕆ	ᕈ	ᕋ	ᕇ	ᕉ	ᕌ	ᕐ
l	ᓓ	ᓕ	ᓗ	ᓚ	ᓖ	ᓘ	ᓛ	ᓪ
v*, f*	ᕓ	ᕕ	ᕗ	ᕙ	ᕖ	ᕘ	ᕚ	ᕝ
th*	ᕞ	ᕠ	ᕤ	ᕦ	ᕢ	ᕥ	ᕧ	ᕪ
w	ᐌ	ᐎ	ᐒ	ᐗ	ᐐ	ᐔ	ᐙ	ᐤ
h	ᐦᐁ	ᐦᐃ	ᐦᐅ	ᐦᐊ	ᐦᐄ	ᐦᐆ	ᐦᐋ	ᐦ
बूटिंग

अभिकलन में **बूटिंग** कंप्यूटर शुरू करने की एक प्रक्रिया है जिसमें किसी बटन जैसे हार्डवेयर या सॉफ्टवेयर के सहारे कंप्यूटर चालू किया जाता है। कंप्यूटर चालू होने के बाद उसकी सेंट्रल प्रोसेसिंग यूनिट (सीपीयू) की मुख्य मेमोरी में कोई सॉफ्टवेयर नहीं होता है इसलिए कुछ प्रक्रियाओं को निष्पादित करने से पहले सॉफ़्टवेयर को मेमोरी में लोड करना पड़ता है। यह कार्य सीपीयू में हार्डवेयर या फ़र्मवेयर द्वारा, या कंप्यूटर सिस्टम में एक अलग प्रोसेसर द्वारा किया जा सकता है।

*बूटस्ट्रैप* या *बूटस्ट्रैप लोड* का संक्षिप्त रूप *बूट* है। इसकी उत्पत्ति बूटस्ट्रैप वाक्यांश से हुई है जिसका अर्थ है 'अपने बूते खुद को ऊपर खींचना'।

कंप्यूटर को पुनः आरंभ करने की प्रक्रिया *रीबूटिंग* कहलाती है जिसमें कंप्यूटर के सॉफ़्टवेयर पर काफ़ी दबाव पड़ता है।

## आरंभिक कंप्यूटर
सन् 1940 और 1950 के दशक के शुरुआती कंप्यूटर एक तरह के इंजीनियरिंग प्रयास थे जिन्हें प्रोग्राम करने में कई सप्ताह लग सकते थे। प्रोग्राम लोड करना उन कई समस्याओं में से एक था, जिन्हें हल करना बाक़ी था। शुरुआती कंप्यूटर एनिऐक की मेमोरी में कोई प्रोग्राम संग्रहीत नहीं था लेकिन इंटरकनेक्टिंग केबल के कॉन्फ़िगरेशन द्वारा प्रत्येक समस्या के लिए वह सेट किया गया था। बूटस्ट्रैपिंग एनिऐक पर लागू नहीं होती थी, जिसका हार्डवेयर कॉन्फ़िगरेशन बिजली चालू होते ही समस्याओं को हल करने के लिए तैयार हो जाता था। 

## इन्हें भी देखें
* ROOT (सॉफ्टवेयर) 
* कंप्यूटर स्मृति 
* कम्प्यूटर और हिन्दी 
* जावा (प्रोग्रामिंग भाषा) 

## सन्दर्भ

श्रेणी:कंप्यूटर
श्रेणी:कंप्यूटर प्रोग्रामर
बिनबीर गेसे

***बिनबीर गेसे*** (अंग्रेजी: One Thousand and One Nights) एक तुर्की धारावाहिक है जो चार मुख्य पात्रों: सेहराज़त, ओनूर, केरेम और बेन्नू के इर्द-गिर्द घूमता है। यह कहानी 'एक हजार और एक रात' की कहानी पर आधारित है जिसे 'अरेबियन नाइट्स' के नाम से भी जाना जाता है। इसमें ओनूर की भूमिका में हलिट एर्गेनक, शेह्राज़ात की भूमिका में बर्गुज़ार कोरेल, केरेम की भूमिका में तारदु फ्लोर्डुन और बेन्नू की भूमिका में सेयदा डुवेन्सी हैं।
## शीर्षक
इस कहानी का शीर्षक अंग्रेजी बोलने वाले विश्व में अरेबियन नाइट्स के नाम से जाना जाता है। फिल्म की कहानी मोटे तौर पर अरेबियन नाइट्स की कहानी पर आधारित है तथा फ़िल्म में इसके संदर्भ भी मौजूद हैं।

## प्रतिक्रिया
बिनबीर गेसे चिली में काफी लोकप्रिय हुआ जहां इसकी सफलता के परिणामस्वरूप कई चिलीवासियों ने अपने बच्चों का नाम ओनूर (लड़का) और शेहेराज़ादे (लड़की) रख दिया। यह श्रृंखला संयुक्त राज्य अमेरिका, कोलंबिया, अर्जेंटीना और ब्राजील में प्रदर्शित किया गया। रूस में यह तुर्की ड्रामा की श्रेणी में हिट रही। यह शो संयुक्त राज्य अमेरिका में नेटफ्लिक्स द्वारा लाया गया लेकिन अगस्त 2017 तक केवल पहले 49 एपिसोड ही दिखाए गए। इसने नेटफ्लिक्स के कई दर्शकों को नाराज कर दिया है जिन्हे यह नहीं पता था कि यह श्रृंखला एपिसोड 49 पर आकार अचानक समाप्त हो जाएगा एवं इससे श्रृंखला के कई मामले अनुत्तरित रह गए। श्रृंखला का एक लेखन अभियान चल रहा है।

## सन्दर्भ

## बाहरी कड़ियाँ
* 
* 

श्रेणी:तुर्की के टेलीविज़न धारावाहिक
टू सर्किल्स

**टू सर्किल्स:** TwoCircles.net (संक्षिप्त रूप में TCN) 2006 में स्थापित मैसाचुसेट्स राज्य में पंजीकृत एक गैर-लाभकारी ऑनलाइन समाचार वितरण संगठन है। इंग्लिश और हिन्दी में  यह भारतीय मुसलमानों, भारतीय राजनीति और दुनिया भर के मुसलमानों से जुड़ी खबरों को लक्षित करता है।     काशिफ-उल-हुदा वरिष्ठ संपादक के रूप में कार्यरत हैं।  टीसीएन प्रतिदिन लगभग 10,000 आगंतुकों को आकर्षित करता है जिसमें राजनेता, नीति नियोजक, प्रमुख समाचार पत्रों और टेलीविजन चैनलों के पत्रकार शामिल हैं।   

## उल्लेखनीय घटनाएँ
जून 2010 में, टीसीएन के समाचार संपादक ने उत्तर प्रदेश के आजमगढ़ में मुस्लिम छात्रों की ली गई एक तस्वीर देखी, जिसे भाजपा गुजरात में प्रगतिशील मुसलमानों की छवि के रूप में एक विज्ञापन अभियान में पेश करने का प्रयास कर रही थी। उन्होंने मुख्यधारा के मीडिया को सचेत किया और भाजपा की चौतरफा आलोचना हुई। 

## इन्हें भी देखें

* इस्लामक्यूए
* इस्लाम वेब
* इस्लामइनस्पेनिश
* इस्लामऑनलाइन
* आस्कइमाम
* ''भारत में मुसलमान'' (पुस्तक)

## संदर्भ

## बाहरी कड़ियाँ

* टू सर्किल्स की आधिकारिक वेबसाइट 
श्रेणी:अंतरजाल
श्रेणी:समाचार मीडिया
श्रेणी:समाचार माध्यम
टुवर्ड्स अंडरस्टैंडिंग इस्लाम

***इस्लाम को समझने की ओर:***  सैय्यद अबुल अला मौदूदी द्वारा लिखित एक पुस्तक है जिसने इसके लेखक को एक धार्मिक शिक्षक और प्रमुख विचारक के रूप में ख्याति दिलाई।  इस पुस्तक का कई भाषाओं में अनुवाद किया गया है।  जमात-ए-इस्लामी का दावा है कि इसका 13 भाषाओं में अनुवाद किया गया है। इस पुस्तक का एक अंग्रेजी अनुवाद प्रोफेसर खुर्शीद अहमद द्वारा किया गया है। हिन्दी में यह 'इस्लाम धर्म' नाम से प्रकाशित हुई।

नवंबर 1979 में उपशीर्षक *संपादक का परिचय*  के अंतर्गत प्रो. खुर्शीद अहमद ने पुस्तक का परिचय देने का प्रयास किया: "मूल रूप से 1932 में उर्दू में रिसाला-ए-दीनियत शीर्षक के तहत लिखी गई इस पुस्तक का उद्देश्य उच्च कक्षाओं के छात्रों और आम जनता के लिए एक पाठ्यपुस्तक के रूप में था। इसने एक महत्वपूर्ण आवश्यकता को पूरा किया और एक लोकप्रिय इस्लामी पाठक बन गया। दक्षिण एशिया के अधिकांश स्कूलों और कॉलेजों ने इसे धर्मशास्त्र की पाठ्यपुस्तक के रूप में अपनाया और इसके अध्ययन को अपने पाठ्यक्रम का हिस्सा बनाया। इसका अनुवाद दुनिया की कई भाषाओं में किया गया है, जिनमें शामिल हैं: अंग्रेजी, अरबी, हिंदी (इस्लाम धर्म शीर्षक), फ़ारसी, जर्मन, फ्रेंच, इतालवी,  तुर्की, पुर्तगाली, स्वाहिली, इंडोनेशियाई, जापानी, मलयालम, तमिल, पश्तो, बलूची, बंगाली, गुजराती और सिंधी । इसका तेलुगू, कन्नड़, मराठी और अल्बेनियन् में भी अनुवाद किया गया है।

## विवरण
मौदूदी का तर्क है कि इस्लाम दैनिक अनुष्ठानों और आदतों से कहीं अधिक है, तथा इसे सम्पूर्ण जीवन के लिए एक गतिशील प्रणाली माना जाना चाहिए। पुस्तक का उद्देश्य मुसलमानों और गैर-मुसलमानों दोनों को इस्लाम का संक्षिप्त लेकिन व्यापक दृष्टिकोण प्रदान करना है।  पुस्तक इस्लामी मान्यताओं के लिए तर्कसंगत आधार प्रदान करने का भी प्रयास करती है।

## लेखक के बारे में
समकालीन इस्लामी पुनरुत्थान के प्रमुख वास्तुकारों में से एक, सैय्यद अबुल अला मौदूदी (1903-1979) अपने समय के एक प्रमुख इस्लामी विचारक और लेखक थे। उन्होंने अपना पूरा जीवन इस्लाम के अर्थ और संदेश को समझाने तथा इस्लामी व्यवस्था की स्थापना के लिए एक सामूहिक आंदोलन को संगठित करने में समर्पित कर दिया।

इस संघर्ष में उन्हें हर प्रकार के कष्ट से गुजरना पड़ा। 1948-1967 के बीच उन्हें चार बार सलाखों के पीछे रखा गया और कुल मिलाकर उन्होंने पाकिस्तान की विभिन्न जेलों में पाँच साल बिताए। 1953 में, उन्हें एक "देशद्रोही" पुस्तिका लिखने के लिए मार्शल लॉ कोर्ट द्वारा मौत की सजा सुनाई गई थी, जिसे बाद में आजीवन कारावास में बदल दिया गया था। 1941 में उन्होंने जमात-ए-इस्लामी की स्थापना की, जिसके वे 1972 तक अमीर रहे और जो आज सबसे प्रमुख इस्लामी आंदोलनों में से एक है। उन्होंने इस्लाम पर सौ से अधिक विद्वत्तापूर्ण और लोकप्रिय रचनाएं लिखीं तथा उनकी रचनाओं का चालीस से अधिक भाषाओं में अनुवाद किया गया।

#### मौलाना सैयद अबुल आला मौदूदी की पुस्तकें

* अल जिहाद फिल इस्लाम (पुस्तक)

* क़ादियानी प्रॉब्लम

* तफ़हीमुल क़ुरआन

* ह्यूमन राइट्स इन इस्लाम (पुस्तक)

## संदर्भ

श्रेणी:मौलाना सैयद अबुल आला मौदूदी की पुस्तकें
श्रेणी:पुस्तकें
एथेना (2022 फ़िल्म)

***एथेना*** 2022 की एक फ्रांसीसी महाकाव्य एक्शन ड्रामा फ़िल्म है जिसका निर्देशन और सह-लेखन रोमेन गावरस ने किया। फिल्म में डैली बेन्सालाह, सामी स्लीमेन, एंथनी बाजोन, औअसिनी एम्बरेक और एलेक्सिस मैनेंटी ने अभिनय किया है।

9 सितंबर 2022 को 
79वें वेनिस अंतर्राष्ट्रीय फिल्म महोत्सव में एथेना का विश्व भर में प्रीमियर हुआ जहां इस फ़िल्म ने गोल्डन लायन पुरस्कार के लिए प्रतिस्पर्धा किया। 23 सितंबर 2022 को नेटफ्लिक्स पर फ़िल्म को रिलीज़ किया गया। फिल्म को ज्यादातर सकारात्मक समीक्षाएं मिलीं एवं इसके निर्देशन और तकनीकी पहलुओं की प्रशंसा की गई लेकिन गहराई की कमी के कारण इसकी आलोचना भी हुई।
## आलोचनात्मक समीक्षा
रिव्यू एग्रीगेटर वेबसाइट रॉटेन टमेटोज़ पर 53 आलोचकों की समीक्षाओं में से 83% समीक्षाएं सकारात्मक हैं जिनकी औसत रेटिंग 7.90/10 है। वेबसाइट की आलोचकों की आम सहमति इस प्रकार है: "हालांकि यह फिल्म अपने गहरे विषयों के साथ न्याय करने में असफल हो सकती है लेकिन एथेना उस समय के रोमांचकारी और  देखने लायक तीव्र दृश्य प्रस्तुत करती है।"

स्क्रीन डेली के टिम ग्रियर्सन का मानना है कि एथेना "एक विचारोत्तेजक राजनीतिक थ्रिलर की तुलना में एक उग्र, इमर्सिव एक्शन तमाशा के रूप में बेहतर काम करती है।"

द गार्डियन के पीटर ब्रैडशॉ ने फिल्म को 5 में से 3 स्टार देते हुए कहा कि यह एक ऐसी फिल्म है जिसकी "सनसनीखेज शुरुआत" थी लेकिन बाद में यह "अपना नाटकीय आकार" खो बैठी।

## सन्दर्भ

## बाहरी कड़ियाँ
* 
* 
* 

श्रेणी:फ़्रांस में सेट फ़िल्में
श्रेणी:नेटफ़्लिक्स ओरिजिनल फ़िल्में
डार्क (धारावाहिक)

***डार्क*** एक जर्मन विज्ञान कथा थ्रिलर टेलीविजन श्रृंखला है जिसे बारान बो ओडार और जान्तेजे फ्रीसे नामक एक युगल द्वारा सह-निर्मित किया गया है। 2017 से 2020 तक यह श्रृंखला तीन सीज़न तक चला। यह कहानी जर्मनी के काल्पनिक शहर विंडेन के असफल पात्रों पर आधारित है जो एक बच्चे के लापता होने के बाद सच्चाई का पता लगाने की कोशिश करते हैं। वे चार अलग-अलग परिवारों के बीच संबंधों का पता लगाते हैं तथा कई पीढ़ियों तक फैली एक भयावह समय यात्रा साजिश का पर्दाफाश करते हैं। यह श्रृंखला समय के अस्तित्वगत निहितार्थों और मानव स्वभाव और जीवन पर उसके प्रभाव का अन्वेषण करती है। इसमें लुई हॉफमैन के नेतृत्व में कलाकारों का एक समूह शामिल है।

फरवरी 2016 में नेटफ्लिक्स ने दस एक घंटे के एपिसोड वाले पहले सीज़न के लिए श्रृंखला को मंजूरी दी। 1 दिसंबर 2017 को डार्क का प्रसारण नेटफ्लिक्स पर हुआ तथा यह जर्मन भाषा की पहली ओरिजनल श्रृंखला है। 21 जून 2019 को दूसरा सीज़न रिलीज़ किया गया था जबकि 27 जून 2020 को तीसरा और अंतिम सीज़न रिलीज़ किया गया। 

डार्क को अपने कलाकारों के अभिनय, निर्देशन, लेखन, स्वर, दृश्य, गीत, संगीत तथा कथा की महत्वाकांक्षा और जटिलता के लिए व्यापक प्रशंसा मिली। 2021 में बीबीसी ने इस श्रृंखला को 21वीं सदी की 58वीं सबसे बड़ी टीवी श्रृंखला का दर्जा दिया।
## सन्दर्भ

## बाहरी कड़ियाँ

* 
* 

श्रेणी:वेब माला
लेम्बोर्गिनी उरुस

**लेम्बोर्गिनी उरुस** (Lamborghini Urus) इतालवी ऑटोमोबाइल निर्माता लेम्बोर्गिनी द्वारा निर्मित एक लक्जरी एसयूवी है। इसे दिसंबर 2017 में 2018 मॉडल वर्ष के उत्पादन वाहन के रूप में पेश किया गया था। उरुस आधुनिक युग में पहली लेम्बोर्गिनी एसयूवी और पांच दरवाजे वाला वाहन है (वोक्सवैगन समूह के स्वामित्व में) और ब्रांड के इतिहास में एलएम 002 के बाद दूसरी एसयूवी है, जिसका उत्पादन सन् 1986 और 1993 के बीच किया गया था।

वोक्सवैगन समूह के एमएलबी इवो प्लेटफॉर्म पर निर्मित, उरुस के कई घटक अन्य वोक्सवैगन समूह की लक्जरी एसयूवी जैसे ऑडी क्यू7, बेंटले बेंटायगा, पोर्श कैयेन और वोक्सवैगन टॉरेग के साथ साझा किए गए हैं। 312 किमी/घंटा (194 मील प्रति घंटे) की शीर्ष गति के साथ, उरुस एसई दुनिया की सबसे तेज़ उत्पादन एसयूवी है।

## समीक्षा
### 2012 अवधारणा
लेम्बोर्गिनी उरुस अवधारणा का अनावरण 23 अप्रैल 2012 को 2012 बीजिंग ऑटो शो में किया गया था। बाद में, एसयूवी को 2012 में पेबल बीच पर भी प्रदर्शित किया गया।
गैलार्डो के साथ साझा किये गए 5.2-लीटर V10 इंजन द्वारा संचालित, इंजन ने 600 PS (592 hp; 441 kW) का सैद्धांतिक अधिकतम पावर आउटपुट उत्पन्न किया और इसके साथ एक ऑल-व्हील-ड्राइव सिस्टम भी था।
इससे पहले, लेम्बोर्गिनी ने 2008 के पेरिस मोटर शो में लेम्बोर्गिनी एस्टोक की शुरुआत से पहले "उरुस" नाम का ट्रेडमार्क कराया था, और ऑटोमोटिव समाचार ब्लॉग जलोपनिक और ऑटोब्लॉग का मानना ​​था कि यह नाम अंततः एस्टोक के रूप में सामने आने वाले नाम पर लागू होगा।

## सन्दर्भ

श्रेणी:ऑटोमोबाइल